CELEX: 62012CN0513
Language: el
Date: 2012-11-13 00:00:00
Title: Υπόθεση C-513/12: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Berlin (Γερμανία) στις 13 Νοεμβρίου 2012 — Aslihan Nazli Ayalti κατά Ομοσπονδιακής Δημοκρατίας της Γερμανίας

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/6
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Berlin (Γερμανία) στις 13 Νοεμβρίου 2012 — Aslihan Nazli Ayalti κατά Ομοσπονδιακής Δημοκρατίας της Γερμανίας
   (Υπόθεση C-513/12)
   2013/C 63/10
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Berlin
   
      Διάδικοι στην υπόθεση της κύριας δίκης
   
   
      Προσφεύγουσα: Aslihan Nazli Ayalti
   
      Καθής: Ομοσπονδιακή Δημοκρατία της Γερμανίας
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 41, παράγραφος 1, του υπογραφέντος στις 23 Νοεμβρίου 1970 Προσθέτου Πρωτοκόλλου της Συμφωνίας Συνδέσεως της 2ας Σεπτεμβρίου 1963 μεταξύ της Ευρωπαϊκής Οικονομικής Κοινότητας και της Τουρκίας περί της μεταβατικής φάσεως της Συνδέσεως (ΠΠ) και/ή στο άρθρο 13 της αποφάσεως 1/80 του Συμβουλίου Συνδέσεως ΕΟΚ-Τουρκίας της 19ης Σεπτεμβρίου 1980 (ΑΣΣ 1/80) ρύθμιση του εθνικού δικαίου που θεσπίστηκε το πρώτον μετά τη θέση σε ισχύ των προαναφερθεισών διατάξεων, σύμφωνα με την οποία η αρχική είσοδος μέλους της οικογένειας Τούρκου υπηκόου που απολαύει του νομικού καθεστώτος του άρθρου 6 ΑΣΣ 1/80 στο γερμανικό έδαφος εξαρτάται από την προηγούμενη της εισόδου απόδειξη ότι το εν λόγω μέλος της οικογένειας έχει την ικανότητα απλής συνεννοήσεως στη γερμανική γλώσσα;
            
         
               2)
            
            
               Σε περίπτωση που δοθεί αρνητική απάντηση στο πρώτο ερώτημα: Αντιβαίνει η ρύθμιση του εθνικού δικαίου που περιγράφεται στο πρώτο ερώτημα στο άρθρο 7, παράγραφος 2, πρώτο εδάφιο, της οδηγίας 2003/86/ΕΚ του Συμβουλίου, της 22ας Σεπτεμβρίου 2003, σχετικά με το δικαίωμα οικογενειακής επανένωσης (1);
            
         
      (1)  ΕΕ L 251, σ. 12.